Spider-Man

**Spider-Man** is 'n superheld in Amerikaanse strokiesverhale van Marvel Comics. Die karakter is deur die skrywer-redakteur Stan Lee en kunstenaar Steve Ditko geskep en verskyn die eerste keer in *Amazing Fantasy* #15 (Augustus 1962). Hy is te sien in onder andere strokiesverhale, rolprente, televisieprente en videospeletjies. 

Spider-Man se geheime identiteit is **Peter Benjamin Parker**, 'n tienderjarige hoërskoolleerling. Hy is 'n weeskind wat deur sy tante May en oom Ben in New York grootgemaak word nadat sy ouers, Richard en Mary Parker, in 'n vliegongeluk omgekom het. Lee en Ditko laat die karakter sukkel met adolessensie- en finansiële probleme, en hy het baie ondersteunende karakters soos Flash Thompson, J. Jonah Jameson en Harry Osborn. Onder sy romantiese verbintenisse tel Gwen Stacy, Mary Jane Watson en Black Cat, en sy vyande sluit in die Green Goblin, Doctor Octopus en Venom. 

## Inleiding 
In die oorspronklike storie kry Spider-Man sy superkragte nadat hy deur 'n radioaktiewe spinnekop gebyt is; dié kragte sluit in bomenslike krag, ratsheid, reflekse, stamina, 'n uithouvermoë, koördinasie en balans, om soos 'n spinnekop aan oppervlakke en plafonne te klou en gevaar aan te voel met sy "spider-sense". Hy bou ook uit sy polse kunsmatige spinnerakke wat hy gebruik om te veg en oor die stad te swaai. Peter Parker het aanvanklik sy magte vir eie gewin gebruik, maar nadat sy oom Ben vermoor is deur 'n dief wat Peter nie gekeer het nie, begin hy sy magte gebruik om misdaad te beveg deur die superheld Spider-Man te word.

Toe Spider-Man in die vroeë 1960's die eerste keer verskyn, het tieners in superheldboeke gewoonlik die taak gehad om die hoofkarakter te help. Die Spider-Man-strokiesreeks het die voortou geneem deur Peter Parker, 'n leerling van Queens, New York, te gebruik as Spider-Man se geheime identiteit – sy obsessie met verwerping, onbekwaamheid en eensaamheid was sake waarby jong lesers aansluiting kon vind. Spider-Man het nie soos vorige tienerhelde 'n superheldmentor soos Captain America en Batman gehad nie; hy het self geleer met groot mag kom groot verantwoordelikheid – dit was 'n reël in die laaste paneel van Spider-Man se oorspronklike storie, maar later het sy oom Ben terugwerkend die krediet daarvoor gekry.

Marvel het Spider-Man in verskeie strokiesreekse gebruik. Die eerste een, wat ook die langste voortduur, is *The Amazing Spider-Man*. Deur die jare het Peter Parker se karakter ontwikkel van 'n skaam bleeksiel tot 'n gekwelde, maar uitgaande leerling, 'n getroude hoërskoolonderwyser en, in die 2000's, 'n enkellopende vryskutfotograaf. In die 2000's sluit hy by die Avengers aan. 

Marvel het ook strokiesverhale gepubliseer met alternatiewe weergawes van Spider-Man, insluitende *Spider-Man 2099*, met die avonture van Miguel O'Hara, die Spider-Man van die toekoms; *Ultimate Spider-Man*, met die avonture van 'n tienderjarige Peter Parker in 'n ander heelal; en *Ultimate Comics: Spider-Man*, met die tiener Miles Morales wat Spider-Man se skoene vol staan ná Ultimate Peter Parker se skynbare dood. Miles het later 'n superheld uit eie reg geword en werk nou soms saam met Peter.

Spider-Man is een van die gewildste en kommersieel suksesvolste superhelde. Hy het al in talle verskillende media verskyn. Spider-Man is van 1974 tot 1977 die eerste keer deur Danny Seagren uitgebeeld in die skets *Spidey Super Stories* in die TV-reeks *The Electric Company*. Ander akteurs wat die rol van die karakter vertolk het, is Tobey Maguire, Andrew Garfield en Tom Holland.

## Kragte, vermoëns en toerusting
Peter Parker het bomenslike spinnekopkragte en  gekry nadat 'n radioaktiewe spinnekop hom gebyt het. Sedert die oorspronklike karakter deur Lee en Ditko geskep is, het Spider-Man die vermoë ontwikkel om teen mure te klou. Daar is gespekuleer dit is vanweë 'n afstandafhanklike wisselwerking tussen sy liggaam en oppervlakke, bekend as Van der Waals se krag, maar in die rolprent *Spider-Man* van 2002 was sy hande en voete uitgevoer met fyn haartjies soos dié van 'n regte spinnekop. Spider-Man se ander kragte sluit in bomenslike krag, ratsheid en balans, asook 'n "spider-sense" wat hom teen gevaar waarsku. Ná die storielyn van 1989 se *Acts of Vengeance* is gesê Spider-Man het "bomenslike herstelvermoëns" wat sy herstel bespoedig het nadat hy die Tri-Sentinel verslaan het.

Die karakter wat Lee en Ditko aanvanklik geskep het, was intellektueel begaaf, maar latere skrywers het sy intellek uitgebeeld as op die vlak van 'n genie. Ná jare van veg het Parker sy bekwaamheid uitgebrei tot op 'n vlak gelykstaande aan 'n vegkuns wat uitstekend by sy kragte pas. Die akademies briljante Parker het kennis op die gebied van toegepaste wetenskap, chemie, fisika, biologie, ingenieurswese, wiskunde en meganika.

Hy gebruik sy talent om sy eie kostuum te maak om sy identiteit te verbloem. Hy maak ook baie toestelle wat sy kragte komplementeer, veral die meganiese toestel waarmee hy spinnerakdrade uit sy polse skiet om teen hoë snelhede oor die stad te swaai, om hom te help navigeer en sy vyande in sy spinnerakke vas te vang.

## Publikasiegeskiedenis
### Skepping en ontwikkeling
[thumb|200px|Richard Wentworth, ook bekend as [The Spider in die pulptydskrif met dieselfde naam. Volgens Stan Lee was Spider 'n invloed toe Spider-Man geskep is. Nes met die Fantastic Four, het Lee Spider-Man beskou as 'n geleentheid om dit wat hy gevoel het kortkom in strokiesverhale, "uit sy gestel te kry". In sy outobiografie sê Lee die niesupermens-misdaadvegter Spider in 'n pulptydskrif was 'n groot invloed. In talle onderhoude het hy ook gesê hy is verder geïnspireer deurdat hy gesien het hoe 'n spinnekop teen 'n muur opklim. Volgens hom het hy dié storie so baie vertel dat hy onseker was of dit waar is of nie. Benewens sy naam is die Spider gesoek deur die polisie én die misdaadonderwêreld ('n kenmerkende tema in Spider-Man se vroeë jare), en hy het ná jare van 'n eindelose stryd 'n "sesde sintuig" ontwikkel wat hom teen gevaar waarsku: die skynbare inspirasie vir Spider-Man se "spider-sense". Hy het die koppelteken in die naam gesit omdat hy gevoel het "Spiderman" lyk te veel soos Superman, 'n ander superheld in 'n rooi-en-blou kostuum wat met 'n "S" begin en met "man" eindig (hoewel die kunstenaar, Steve Ditko, aanvanklik beplan het om Spider-Man 'n oranje-en-pers kostuum te gee). 

In dié stadium moes Lee net die toestemming van die Marvel-uitgewer, Martin Goodman, kry vir die skep van die karakter. Hoewel Goodman aanvanklik skepties was, het hy eindelik ingestem en die kunstenaar Jack Kirby genader. Hy het Lee vertel van 'n ongepubliseerde karakter waaraan hy in 1950 gewerk het: 'n weeskind wat saam met 'n bejaarde egpaar woon en 'n towerring ontdek wat hom superkragte gee. Die twee het ooreengekom dat Kitby die karakter sou teken. Steve Ditko sou die inkleurwerk doen. Toe Kirby aan Lee die eerste ses velle van sy tekeninge wys, het Lee nie daarvan gehou nie omdat dit nie die karakter was wat hy in gedagte gehad het nie. "Hy was te heldagtig." Lee het hom tot Ditko gewend, wie se visuele styl hom tevrede gestel het. 

Hoewel Ditko alleen die tekenwerk gedoen het, het Lee Kirby gevra om die voorblad te teken wat Ditko toe ingekleur het.

Met die skepping van die karakter het Ditko 'n ateljee in Manhattan gedeel met die bekende fetisjkunstenaar Eric Stanton, 'n medestudent op kunsskool. In 'n onderhoud het Stanton gesê hy en Ditko het saamgewerk aan 'n paar idees, hoewel hy feitlik niks tot Spider-Man bygedra het nie. "Ek dink ek het die besigheid bygevoeg waar spinnerakdrade uit sy hande kom." 'n Volgende reeks met net dié karakter en die titel *The Amazing Spider-Man* #1 (Maart 1963) is uitgegee. Dit het eindelik Marvel se topreeks geword Van toe af was daar op enige gegewe tydstip minstens twee aaneenlopende Spider-Man-reekse. In 1976 het 'n tweede soloreeks, *Peter Parker, the Spectacular Spider-Man* begin samelopend met die hoofreeks. 'n Derde reeks met Spider-Man, *Web of Spider-Man*, het in 1985 begin om *Marvel Team-Up* te vervang. 'n Vierde maandelikse reeks, *Peter Parker: Spider-Man*, het sy debuut in 1990 gemaak met verskeie verskillende voorblaaie, maar dieselfde inhoud. Van die verskeie weergawes is altesaam meer as 3 miljoen eksemplare verkoop: Dit was toe 'n rekord in die nywerheid. Verskeie minireekse, solo-uitgawes en losweg verwante strokiesverhale is ook al gepubliseer. Spider-Man maak ook dikwels kamee- en gasverskynings in ander reekse. In 1996 is *The Sensational Spider-Man* geskep om *Web of Spider-Man* te vervang.

In 1998 het die skrywer-kunstenaar John Byrne die oorsprong van Spider-Man herskep in die beperkte reeks met 13 uitgawes *Spider-Man: Chapter One* (Desember 1998 - Oktober 1999). Terselfdertyd is die oorspronklike *The Amazing Spider-Man* beëindig met uitgawe #441 (November 1998). In Januarie 1999 is *The Amazing Spider-Man* hervat met vol. 2, #1. In Desember 2003 het Marvel die oorspronklike nommers van die reeks hervat met die bekendstelling van #500 in plaas van vol. 2, #59. Dit het geduur tot November 2010, toe die strokiesboek se dikte verander is van 22 tot 30 bladsy per uitgawe. Dit is van toe af net twee keer per maand gepubliseer (vanaf #648-649, in November 2010). 

Die volgende jaar het Marvel *Avenging Spider-Man* geloods as die eerste splinterreeks sedert 2007, tesame met die hoofreeks wat steeds twee keer per maand verskyn het. en het 31 uitgawes lank verskyn voordat die regte Peter Parker teruggekeer het in 'n nuwe, herskepte *The Amazing Spider-Man* #1 (April 2014).

## Ander Spider-Man-karakters
### Vriende, kollegas en familie
Daar is baie ander karakters in stories van Spider-Man wat vir hom noodsaaklik is. Nadat sy ouers, Richard en Mary Parker, dood is, is Peter grootgemaak deur sy liefdevolle tante, May Parker, en sy oom en vaderfiguur, Ben Parker. Nadat oom Ben deur 'n inbreker vermoor is, is sy tante sy enigste familielid, en sy en Peter is baie na aan mekaar.

J. Jonah Jameson is die uitgewer van die *Daily Bugle* en Peter se baas. Hy is baie krities teenoor Spider-Man en publiseer gereeld negatiewe berigte oor hom in sy koerant. Ondanks sy rol as Jameson se redakteur en vertroueling, is Robbie Robertson 'n ondersteuner van beide Spider-Man en sy alter ego, Peter.

Eugene "Flash" Thompson word algemeen uitgebeeld as Peter se boelie op hoërskool; hy bewonder Spider-Man, maar weet nie dit is eintlik Peter nie. In latere strokiesverhale word hy 'n vriend van Peter en kry hy sy eie superheld-identiteit, Agent Venom, nadat hy saamsmelt met die Venom-simbioot.

### Vyande
Skrywers en kunstenaars het deur die jare 'n magdom superskurke geskep wat Spider-Man se vyande is, in strokiesverhale en in ander media. Nes met die held die geval is, ontstaan die meeste skurke se superkragte met wetenskaplike ongelukke of die misbruik van wetenskaplike tegnologie. Baie het kostuums en kragte met 'n dieretema. Die bekendstes word hier onder genoem, in 'n chronologiese volgorde:

Anders as die meeste superhelde het Spider-Man nie 'n enkele skurk waarmee hy die meeste bots nie. Hy het egter drie aartsvyande:

# Doctor Octopus (ook bekend as Doc Ock) is 'n hoogs intelligente gek wetenskaplike. Hy is al beskryf as Spider-Man se grootste vyand, en die man wat Peter Parker kon geword het as hy nie met 'n sin vir verantwoordelikheid grootgemaak is nie. Doc Ock het Spider-Man die eerste keer verslaan en het amper met sy tante May getrou.
# Die Norman Osborn-weergawe van die Green Goblin word algemeen as Spider-Man se aartsvyand beskou. Terwyl Norman gewoonlik uitgebeeld word as 'n amorele nyweraar en die hoof van die wetenskaplike Oscorp-korporasie, is die Goblin 'n psigopatiese alternatiewe persoonlikheid wat gebore is nadat Norman blootgestel is aan sekere onstabiele chemikalieë, wat ook sy krag en ratsheid verhoog het. 
# Die Eddie Brock-inkarnasie van Venom word gewoonlik beskou as Spider-Man se dodelikste vyand en is al beskryf as in baie opsigte 'n bose spieëlweergawe van Spider-Man. 

### Romantiese verbintenisse
Peter Parker se romantiese verbintenisse strek van sy eerste skoolliefde, sy medeleerling Liz Allan, die sekretaresse van *Daily Bugle* se uitgewer, J. Jonah Jameson. Nadat die verhouding tussen hulle beëindig is, het hy verlief geraak op sy meisie op universiteit, Gwen Stacy, dogter van kaptein Stacy van die New Yorkse polisie. Albei word later deur vyande van Spider-Man vermoor.

### Kinders
Deur die jare het Peter Parker verskeie biologiese kinders gehad, gewoonlik by Mary Jane Watson. Dit sluit in Spider-Girl (Mayday Parker) en Benjy Parker van die MC2 universe en Spiderling (Annie Parker) van Earth-18119.

## Karakter se biografie
### Vroeë jare
In Forest Hills, Queens, New York, is Peter Parker 'n student aan die Midtown High School. Hy is 'n wetenskapslim weeskind wat by sy oom Ben en tante May woon. In *Amazing Fantasy* #15 (Augustus 1962) word gewys hoe hy op 'n wetenskapuitstalling deur 'n radioaktiewe spinnekop gebyt word en eienskappe van 'n spinnekop ontwikkel.

In *The Amazing Spider-Man* #1 (Maart 1963) sukkel Peter ondanks sy superkragte om tante May te help om die huur te betaal. As Spider-Man hou hy aan om misdade te beveg en die stad te red, maar sy heldedade ontlok die kritiek van die redakteur van die koerant *Daily Bugle*, J. Jonah Jameson. Hy het 'n grief teen Spider-Man en hou aan valse beskuldigings teen hom inbring, ondanks sy heldedade. Peter word deur mnr. Jameson as fotograaf gehuur om foto's van Spider-Man te neem, maar hy is onbewus daarvan dat Peter Spider-Man is. 

Spider-Man veg teen sy vyande, wat superskurke met én sonder superkragte is. Sy aartsvyande is onder andere die Green Goblin, Doctor Octopus, Sandman, Chameleon, Lizard, Vulture, Electro en Mysterio – hy klop hulle die een ná die ander, en skryf hy in aan die Empire State University ('n fiktiewe instelling), waar hy sy kamermaat en beste vriend, Harry Osborn, en meisie, Gwen Stacy, ontmoet. 

Tydens Peter se stryd met Harry se dwelmprobleem en sy ontdekking dat Harry se pa, Norman Osborn, die Green Goblin is, probeer Peter om sy kostuumlewe vir 'n ruk te staak. Gwen Stacy se pa, 'n speurkaptein van die New Yorkse polisie, word vermoor tydens 'n geveg tussen Spider-Man en Doctor Octopus (#90, November 1970).

### 1970's
In #121 (Junie 1973) In die volgende uitgawe val Spider-Man die Green Goblin aan en oorrompel hom. Dit lyk of die skurk homself per ongeluk doodmaak tydens die geveg met Spider-Man.

Nadat Peter Gwen se dood verwerk het, ontwikkel hy gevoelens vir Mary Jane, en die twee "word vriende, eerder as minnaars". 'n Romantiewe verhouding ontstaan later wel, en Peter vra haar om te trou in #182 (Julie 1978). In die volgende uitgawe sê sy egter nee. In #185 gradueer Peter 

Spider-Man hou aan om die kostuum te dra toe hy terugkeer, vanaf *The Amazing Spider-Man* #252. Die herontwerp van sy kostuum was omstrede en ongewild. Sy aanhangers het gevoel sy tradisionele rooi-en-blou kostuum is ikonies, soortgelyk aan dié van DC Comics se karakters soos Superman en Batman. Die skeppers het toe onthul die kostuum was 'n buiteaardse simbioot wat Spider-Man kan verwerp ná 'n moeilike stryd, hoewel die simbioot verskeie kere as Venom terugeer om wraak te neem. David Michelinie, wat die storie gskryf het, het in 2007 gesê: "Ek dink nie hulle moes getrou het nie...Ek het 'n ander weergawe beplan wat nie gebruik is nie." en keer terug universiteit toe om biochemie te studeer in #310 (Desember 1988). storielyn van die 1990's "Clone Saga" keer 'n kloon van Parker, wat in die 1970's deur die mal wetenskaplike Miles Warren, ook bekend as die Jackal, geskep is terug na New York nadat hy gehoor het tante May se gesondheid gaan agteruit. Die kloon het incognito as "Ben Reilly" geleef, maar neem nou die identiteit van Scarlet Spider aan en werk saam met Parker. Tot albei se verbasing dui nuwe toetse aan "Reilly" is die oorspronklike Spider-Man en "Parker" die kloon. 

Om sake verder te kompliseer kondig Watson in *The Spectacular Spider-Man* #220 (Januarie 1995) aan sy verwag Parker se baba. Die Green Goblin het die toetsresultate omgeruil in 'n poging om Parker se lewe te vernietig deur hom te laat glo hy is self die kloon. Reilly sterf terwyl hy Parker red in *Peter Parker: Spider-Man* #75 (Desember 1996), en sy liggaam verbrokkel dadelik tot stof, wat bevestig dat hy die kloon was. Sy verskyn weer in (vol. 2) #28 (#469, April 2001),

### 2000's
Die skepper van *Babylon 5*, J. Michael Straczynski, begin *The Amazing Spider-Man* skryf en dit word geïllustreer deur John Romita jr., vanaf (vol. 2) #30 (#471, Junie 2001). Twee uitgawes later ontmoet Parker, wat nou 'n onderwyser aan sy ou hoërskool is, die enigmatiese Ezekiel, wat soortgelyke kragte besit en voorstel Parker se vermoëns is nie 'n gelukskoot nie, maar dat hy 'n verbintenis het met 'n totem-spinnekopgees. In (vol. 2) #37 (#478, Januarie 2002) ontdek May Peter is Spider-Man, en dit lei tot 'n nuwe openheid in hulle verhouding. Parker en Watson raak versoen in (vol. 2) #50 (#491, April 2003),

[thumb|links|260px|'n Beeld van Spider-Man in 'n kroeg in [Oxford.]]
Hy sluit by die New Avengers-span aan in *New Avengers* #1-2. Nadat Parker, Watson en May se onderskeie huise vernietig is deur 'n waarsinninge voormalige skoolmaat van Parker met supermagte, trek hulle in Stark Tower in, en Parker begin werk as Tony Stark se assistent terwyl hy ook weer vryskutwerk by die *Daily Bugle* begin doen en aanhou klasgee. In die storie in 12 dele van 2005 "Spider-Man: The Other", ondergaan Parker 'n transformasie wat sy kragte laat ontwikkel. In *Civil War* #2 (Junie 2006) dwing die Superhuman Registration Act Spider-Man om sy ware identiteit in die openbaar te onthul. 'n Toenemende ongemaklikheid met die Registration Act laat hom ontsnap saam met May en Watson, en hulle sluit aan by die ondergondse beweging teen die registrasie.

In #537 (Desember 2006) word May ernstig gewond deur 'n sluipskutter wat deur Wilson Fisk gehuur is, en sy verval in 'n koma. Parker, wat desperaat is om haar te red, gaan 'n ooreenkoms aan met die demoon Mephisto. Dié red May se lewe in ruil daarvoor dat Parker en Watson instem dat hulle huwelik en enige herinnering daaraan uitgewis word. In dié veranderde werklikheid is Spider-Man se identiteit weer eens 'n geheim. In #545 (Januarie 2008) keer Watson terug en is sy koud teenoor hom. 

Die omstrede storielyn "One More Day" rol baie van die storie terug vanweë die idees van die Marvel-hoofredakteur Joe Quesada, wat sê: "Dat Peter enkellopend is, is 'n intrinsieke deel van die fondament van die wêreld van Spider-Man." 

Parker keer weer terug na die *Daily Bugle*, wat onder 'n nuwe redakteur tot *The DB* hernoem is. Hy sluit daarna by die alternatiewe koerant *The Front Line* aan. J. Jonah Jameson word in #591 (Junie 2008) die burgemeester van New York.

### 2010's
Op aanbeveling van Loki beplan Norman Osborn om Asgard in te val; hy beweer die wêreld het 'n nasionale veiligheidsbedreiging nodig. Hy word egter verslaan en beland in die Raft-gevangenis. 'n Konflik tussen Spider-Man en Doctor Octopus oor Osborn se seun eindig toe onthul word Harry is die kind se pa. Harry verlaat die stad om hom groot te maak. 

Een van Doctor Octopus se Octobots slaag daarin om die Doctor en Spider Man se persoonlikhede om te ruil. Dit veroorsaak dat Peter vasgevang word in die Doctor se sterwende liggaam, terwyl hy Peter se lewe oorneem. Hoewel Peter nie die verandering ongedaan kan maak nie, slaag hy daarin om 'n swak skakel met die Doctor se brein te vestig, en hy dwing hom om al sy herinneringe te herleef; Otto Octavius verstaan Peter se ideale van mag en verantwoordelikheid en belowe om Peter se lewe met waardigheid voort te sit as 'n "Superieure" Spider-Man.

'n Deel van Peter oorleef in sy oorspronklike liggaam in die vorm van 'n onderbewussyn. Later besef Otto hy het gefaal in sy rol as die "Superieure" Spider-Man en hy willig in dat Peter sy liggaam kan terugkry om Osborn te oorwin en Anna Maria Marconi, Otto se liefde, te red. Hierna begin Peter die verhoudings herstel wat deur Otto se arrogansie en nalatigheid beskadig is, beide as Peter Parker en Spider-Man. Hy neem ook die leisels oor van Parker Industries, 'n klein maatskappy wat Otto gestig het nadat hy by Horizon Labs weg is.

### 2020's
Peter sterf terwyl hy teen Kindred veg. Terwyl hy dood is, onthou Peter se bewussyn die noodlottige dag aan die begin van *One More Day*; Kindred is gewillig om Peter te laat herleef.

## Kulturele impak en erfenis
In *The Creation of Spider-Man* skryf die strokiesverhaalredakteur en  Paul Kupperberg die karakter se superkragte is "nie te oorspronklik nie"; wat wel oorspronklik is, is dat hy buite sy geheime identiteit 'n "bleeksielige hoërskoolleerling" is. 

[thumb|links|260px|Die destydse Amerikaanse president, [Barack Obama, gee in die Withuis voor hy is vasgevang in die web van 'n seun in 'n Spider-Man-kostuum.]]
Die onsekerheid en vrese in Marvel se strokiesboeke van die vroeë 1960's, soos *The Amazing Spider-Man*, *The Incredible Hulk*, *The Fantastic Four* en *The X-Men*, het die era van 'n nuwe soort superheld ingelui: een wat baie verskil van die selfversekerde, magtige superhelde van tevore, en dit het die publiek se siening van hulle verander. Nadat 'n werklike adres in Forest Hills, Queens, as May Parker s'n verskyn het, het die inwoners van die huis baie briewe van kinders aan die superheld ontvang.

Spider-Man het een van die makliks herkenbare karakters in die wêreld geword en is al gebruik om speelgoed, speletjies, graankos, lekkergoed, seep en talle ander produkte te verkoop. Hy is ook al dikwels deur maatskappye as 'n gelukbringer gebruik. Toe Marvel in 1991 die eerste strokiesboekmaatskappy word op die New Yorkse Aandelemark, het *The Wall Street Journal* aangekondig: "Spider-Man kom na Wall Street"; reklame vir die geleentheid het ingesluit dat 'n man in 'n Spider-Man-kostuum Stan Lee na die aandelemark vergesel het. In 2014 het gelisensieerde produkte wêreldwyd sowat $1,3&nbsp;miljard laat inrol. Dit oortref die gesamentlike syfers vir Batman, Superman en die Avengers. In 2006 het 'n artikel in die tydskrif *BusinessWeek* Spider-Man aangewys as een van die 10 intelligentste karakters in Amerikaanse strokiesverhale.

### Ontvangs
In 2005 het die TV-netwerk Bravo se reeks *Ultimate Super Heroes, Vixens, and Villains* verklaar Spider-Man is die nommereen-superheld. Die tydskrif *Empire* het hom vyfde geplaas op sy lys van grootste strokieshelde van alle tye, en die tydskrif *Wizard* het Spider-Man as die derde grootste strokieskarakter op hulle webtuiste gelys. 

In 2011 het die webtuiste IGN hom derde geplaas op sy lys van top-100-strokiekarakters van alle tye, ná DC Comics se Superman en Batman. In 2014 het IGN hom geïdentifiseer as die grootste Marvel Comics-karakter van alle tye. 

In 2015 is Spider-Man in 'n meningspeiling deur die webtuiste Comic Book Resources aangewys as die grootste Marvel-karakter van alle tye. IGN het hom beskryf as die Jan Alleman wat gewone mense verteenwoordig, maar het ook opgemerk hy is uniek in vergelyking met ander topsuperhelde dansky sy baie gebreke as 'n superheld. Volgens dié webtuiste is hy een van die tragiesste superhelde van alle tye, maar ook "een van die snaaksste en sarkastiesste superhelde wat bestaan".

### Vergelykings in die ware lewe
Regte mense wat al vir hulle kloutery met Spider-Man vergelyk is, sluit die volgende in:

*In 1981 het die aktivis vir wolkekrabberveiligheid Dan Goodwin, met 'n Spider-Man-kostuum aan, die Searstoring (nou die Willistoring) en die John Hancocktoring in Chicago, Illinois, en die Renaissancetoring in Dallas, Texas, uitgeklim.
*Alain Robert, met die bynaam "Spider-Man", is 'n rots- en geboueklimmer wat al meer as 70 hoë geboue met net sy hande en voete uitgeklim het, sonder enige bykomende toestelle. Hy dra soms 'n Spider-Man-kostuum wanneer hy klim. In Mei 2003 is hy sowat $18&nbsp;000 betaal om die 95&nbsp;meter hoë Lloyd's-gebou in Londen uit te klim as reklame vir die première van die fliek *Spider-Man* op die Britse TV-kanaal Sky Movies.
* Misdadigers in Argentinië wat geboue uitklim of toegang tot privaat eiendomme kry deur oop balkonne, gebruik glo die "Spider-Man-metode" (*el Hombre Araña* in Spaans).

## Verwysings
## Skakels
* Spider-Man by Marvel Universe
* "The science of Spider-Man", Cosmos
* [Peter Parker (Earth-616)](https://marvel.fandom.com/wiki/Peter_Parker_(Earth-616))